ראש המודיעין הלאומי

ראש המודיעין הלאומי (באנגלית: The director of national intelligence, בראשי תיבות: DNI) הוא איש ברמת קבינט בממשלת ארצות הברית – הנתון למרותו, הכוונתו ושליטתו הישירה של הנשיא – האחראי על כלל קהילת המודיעין האמריקאית. כל סוכנויות המודיעין מדווחות ישירות לראש המודיעין הלאומי.

טרם יצירת התפקיד ראש קהילת המודיעין האמריקאית היה ראש ה-CIA. תפקיד זה נוצר בעקבות מסקנות הוועדה לחקר אירועי 11 בספטמבר, שקבעה כי היו ליקויים בהעברת מידע מסווג בין גופי המודיעין השונים של ארצות הברית. התפקיד נוצר רשמית באפריל 2005 בעקבות חוק רפורמת המודיעין ומניעת הטרור (2004).

ראש המודיעין הלאומי הנוכחית של ארצות הברית היא טולסי גבארד, שמינויה אושר בידי הסנאט של ארצות הברית ב-12 בפברואר 2025.

 תפקידים 
תפקידיו של ראש המודיעין הלאומי, כפי שהוגדרו בחוק ב-2004, הם:
 הגורם המייעץ המרכזי לנשיא, למועצה לביטחון לאומי, ולמועצה לביטחון מולדת בכל נושא מודיעיני הקשור לביטחון הלאומי;
 ראש קהילת המודיעין האמריקאית, הכוללת 17 גופים;
 פיקוח וניהול תוכנית המודיעין הלאומית של ארצות הברית.

 משרד ראש המודיעין הלאומי 
חוק הרפורמה במודיעין ומניעת טרור  משנת 2004 הקים את משרד המנהל של המודיעין הלאומי (ODNI) כסוכנות עצמאית שתסייע לראש המודיעין הלאומי. מטרתו של ה-ODNI היא לשלב ביעילות מודיעין חוץ, צבאי ופנימי בהגנה על המולדת ועל האינטרסים של ארצות הברית בחו"ל.
 מנהלת שילוב המשימה
 המועצה הלאומית למודיעין
 התקציר היומי של הנשיא
 מנהלת מדיניות ויכולות
 מנהלת פעילות מודיעין מחקר מתקדם

ישנם חמישה מרכזי משימה, כל אחד בהובלת מנהל של אותו מרכז:
 המרכז הלאומי למלחמה בהפצת נשק להשמדה המונית וביו-ביטחון
 המרכז הלאומי למלחמה בטרור
 המרכז הלאומי לסיכול מודיעין נגדי וביטחון
 מרכז אינטגרציה של איומי סייבר

ישנם גם ארבעה משרדי פיקוח:
 המשרד לחירויות האזרח, פרטיות ושקיפות
 משרד לשוויון הזדמנויות בעבודה וגיוון
 משרד המפקח הכללי של קהילת המודיעין
 משרד היועץ המשפטי

 התקציר היומי לנשיא 
ממוזער|249x249 פיקסלים|ראש המודיעין הלאומי ג'יימס קלאפר מתדרך את הנשיא ברק אובמה במהלך תדריך התקציר היומי לנשיא בחדר הסגלגל
בין התפקידים חשובים של משרד ראש המודיעין הלאומי הוא הפקת התקציר היומי של הנשיא (מוכר גם כ-President’s Daily Brief. PDB) הניתן מדי בוקר לנשיא ארצות הברית; הוא גם מופץ למספר קטן של פקידים אמריקאים מהשורה הראשונה המאושרים על ידי הנשיא ביניהם לרוב היועץ לביטחון לאומי, וראש סגל הבית הלבן. הוא כולל ניתוח מודיעיני מסווג ביותר, מידע על פעולות חשאיות ודיווחים מהמקורות הרגישים ביותר בארצות הברית או כאלה המשותפים לסוכנויות הביון של בעלות הברית. על פי שיקול דעתו של הנשיא, ניתן לספק את ה-PDB גם לנשיא הנבחר של ארצות הברית, בין יום הבחירות לטקס ההשבעה, ולנשיאים לשעבר לפי דרישה.

המסמך סופק לנשיאים מאז שהארי טרומן נבחר לנשיאות.

בתקשורת האמריקאית פורסם כי התקציר עשוי לכלול את המידע הפנימי העדכני ביותר על מדינה שנשיא מתכונן לבקר בו, מידע מודיעיני על איומי ביטחון לאומי פוטנציאליים או סודות אחרים הקשורים לאירועים אקטואליים.

בשנים האחרונות מקבלים הנשיא וסגן הנשיא הנבחר גישה לתקציר היומי לנשיא.
ממוזער|אוגדן ספר התדריך היומי של נציג משרד המודיעין הלאומי המוצג לנשיא בתדריך היומי

בספר הזיכרונות שהוציא הנשיא ה-44 ברק אובמה לאחר נשיאותו "ארץ מובטחת" כתב:ה-PDB היה מסמך בן 10 עד 15 עמודים תחובים בקלסר עור, שמצאתי מחכה לי על שולחן ארוחת הבוקר. מאוחר יותר אהבתי לקרוא את תקציר המודיעין באייפד מאובטח. מישל קראה לו "ספר המוות, ההרס והדברים הנוראים".ביום נתון, אולי אקרא על חוליות טרור בסומליה או תסיסה בעיראק או על העובדה שהסינים או הרוסים מפתחים מערכות נשק חדשות. כמעט תמיד, היה אזכור של מזימות טרור פוטנציאליות, לא משנה כמה מעורפלות, מקורן דק או בלתי ניתנות לפעולה – סוג של בדיקת נאותות מצד קהילת המודיעין, שנועדה להימנע מהסוג של ניחוש שני שהתרחש לאחר 9 /11.

ראשי המודיעין הלאומי
להלן רשימת ראשי קהילת המודיעין האמריקנית מאז 2005, עת נוצר תפקיד ראש המודיעין הלאומי.
מספרשםתחילת כהונהסיום כהונהתחת ממשל1לא ממוסגר|92x92 פיקסליםג'ון נגרופונטה21 באפריל 200513 בפברואר 2007ג'ורג ווקר בוש2לא ממוסגר|107x107 פיקסליםג'ון מייקל מק'קונלפברואר 2007בינואר 20093לא ממוסגר|105x105 פיקסליםדניס בליירינואר 200928 במאי 2010ברק אובמהבפועללא ממוסגר|106x106 פיקסליםדייוויד גומפרט (ממלא מקום)מאי 20095 באוגוסט 20104לא ממוסגר|104x104 פיקסליםג'יימס קלאפר5 באוגוסט 201020 בינואר 2017בפועללא ממוסגר|92x92 פיקסליםמייק דמפסי (ממלא מקום)20 בינואר 201716 במרץ 2017דונלד טראמפ5לא ממוסגר|104x104 פיקסליםדן קואטס16 במרץ 201715 באוגוסט 2019בפועללא ממוסגר|92x92 פיקסליםג'וזף מגווייר (ממלא מקום)16 באוגוסט 201920 בפברואר 2020בפועללא ממוסגר|92x92 פיקסליםריצ'רד גרנל (ממלא מקום)20 בפברואר 202026 במאי 20206לא ממוסגר|92x92 פיקסליםג'ון רטקליף26 במאי 202020 בינואר 20217לא ממוסגר|92x92 פיקסליםאווריל היינס21 בינואר 202120 בינואר 2025ג'ו ביידןבפועללא ממוסגר|92x92 פיקסליםסטייסי דיקסון20 בינואר 202525 בינואר 2025דונלד טראמפבפועללא ממוסגר|92x92 פיקסליםלורה שיאו25 בינואר 202512 בפברואר 2025דונלד טראמפ8לא ממוסגר|86x86 פיקסליםטולסי גבארד12 בפברואר 2025מכהנתדונלד טראמפ

 ראו גם 
המתאם הלאומי למודיעין ומלחמה בטרור (צרפת)

קישורים חיצוניים


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: ארגונים ממשלתיים
קטגוריה:קהילת המודיעין האמריקאית
קטגוריה:משרדי ממשל ארצות הברית